Kunnosta kotivesistö-teematilaisuus Karstulassa
2026-06-13 11:00 - 15:00 (Europe/Helsinki)
LISÄTIEDOT JA ILMOITTAUTUMINEN

Purot ja lähteet – kuinka kunnostan?
2026-09-08 09:30 - 15:00
Aika: 8.9.2026 klo 09:30 – 8.9.2026 klo 14:45
Paikka: Tynkkylän lomaniemi, Lomaniementie 66, Vuoriniemi
Ilmoittautuminen päättyy: 4.9.2026 klo 12:00

Kenelle: Tilaisuus on suunnattu ensisijaisesti metsänomistajille, jotka kiinnostuneet talousmetsien luonnonhoidosta ja pienvesien kunnostamisesta. Tilaisuus soveltuu myös metsäalan ammattilaisille, joita kunnostuskohteiden toteutus koskettaa.
Lähde maastoon tutustumaan puro- ja lähdekohteiden käytännön kunnostuskohteisiin sekä kuulemaan kunnostustöiden rahoitusmahdollisuuksista. Pääsemme tutustumaan Vuorijärven suunnalla monipuoliseen kokonaisuuteen erilaisia ennallistettuja lähteitä, lähteikköjä ja suota. Toisena kohteena pienmetsäkoneella toteutettu purokunnostus, jossa mm. puusuisteita, pohjapatoja ja vanhan uoman vesitystä. Lisäksi keskustelemme pienvesien merkityksestä ja niiden tunnistamisesta maastossa.

Koulutus alkaa ruokaisilla aamupäiväkahveilla klo 9.30 ja maastoon siirrymme n. klo 10 Tynkkylän lomaniemen pihasta. Jos aamupäiväkahvit haluaa jättää väliin niin voi tulla suoraan pihaan, missä jakaannutaan autoihin. Maastokohteet sijaitsevat Vuoriniemen lähimaastoissa, n. 20 km Punkaharjulta ja 30 km Parikkalasta. Kävelyä koulutuksessa tulee metsässä noin 2 km. Kuljemme metsässä, jossa ei ole kaikin paikoin polkuja, joten osallistujan tulee pystyä kulkemaan paikoin hieman vaikeammissakin metsäolosuhteissa. Pidämme pienen evästauon kohteiden välillä, jota varten voi varata omat maastoeväät. Muistathan kelin mukaisen varustuksen ja maastokengät!

Ilmoittautuminen ja lisätietoa
